CELEX: 32015R0328
Language: hu
Date: 2015-03-02 00:00:00
Title: A Bizottság (EU) 2015/328 végrehajtási rendelete ( 2015. március 2. ) az állati eredetű takarmányok és élelmiszerek esetében használatos beléptetési okmány tekintetében a 322/2014/EU végrehajtási rendelet módosításáról  EGT-vonatkozású szöveg

3.3.2015   
            
            
               HU
            
            
               Az Európai Unió Hivatalos Lapja
            
            
               L 58/50
            
         A BIZOTTSÁG (EU) 2015/328 VÉGREHAJTÁSI RENDELETE
   (2015. március 2.)
   az állati eredetű takarmányok és élelmiszerek esetében használatos beléptetési okmány tekintetében a 322/2014/EU végrehajtási rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerjog általános elveiről és követelményeiről, az Európai Élelmiszerbiztonsági Hatóság létrehozásáról és az élelmiszerbiztonságra vonatkozó eljárások megállapításáról szóló, 2002. január 28-i 178/2002/EK európai parlamenti és tanácsi rendeletre (1) és különösen annak 53. cikke (1) bekezdése b) pontjának ii. alpontjára,
   mivel:
   
               (1)
            
            
               A 322/2014/EU bizottsági végrehajtási rendelet (2) a Japánból származó vagy onnan szállított takarmány és élelmiszer behozatalára vonatkozóan a fukusimai atomerőműben bekövetkezett balesetet követően különleges feltételeket állapított meg.
            
         
               (2)
            
            
               A 322/2014/EU végrehajtási rendelet 9. cikke szerint előzetes értesítés céljából a takarmány- és élelmiszer-ipari vállalatoknak vagy képviselőiknek ki kell tölteniük a 669/2009/EK bizottsági rendeletben (3) említett közös beléptetési okmány I. részét, és el kell juttatniuk a dokumentumot a kijelölt beléptetési hely vagy állat-egészségügyi határállomás illetékes hatóságához. A 669/2009/EK rendeletben említett közös beléptetési okmány csak a nem állati eredetű takarmány és élelmiszer esetében alkalmazandó, tehát nem használható az állati eredetű takarmány és élelmiszer, így a halászati termékek esetében sem.
            
         
               (3)
            
            
               Azon állati eredetű takarmány és élelmiszer – beleértve a halászati termékeket – esetében, amely a 97/78/EK tanácsi irányelv (4) hatálya alá tartozik, a 136/2004/EK bizottsági rendelet (5) előírja, hogy a rendelet III. mellékletében található közös állat-egészségügyi beléptetési okmányt (KÁBO-t) kell előzetes értesítés céljára használni.
            
         
               (4)
            
            
               Az 322/2014/EU végrehajtási rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 322/2014/EU végrehajtási rendelet a következőképpen módosul:
   
               1.
            
            
               A 9. cikk (1) és (2) bekezdésének helyébe a következő szöveg lép:
               „(1)   A takarmány- és élelmiszer-ipari vállalatok vagy képviselőik minden termékszállítmány érkezése előtt előzetes értesítést tesznek, a nem Fukusima prefektúrából származó tea szállítmányai kivételével.
               (2)   Az előzetes értesítés céljából az alábbiakat töltik ki:
               
                           a)
                        
                        
                           nem állati eredetű termékek esetében: a közös beléptetési okmány I. részét, amelyet a 669/2009/EK rendelet 3. cikkének a) pontja említ, figyelembe véve a 669/2009/EK rendelet II. mellékletében szereplő magyarázatot.
                        
                     
                           b)
                        
                        
                           a 97/78/EK tanácsi irányelv hatálya alá tartozó állati eredetű takarmány és élelmiszer – beleértve a halászati termékeket is – esetében: a 136/2004/EK bizottsági rendelet (6) III. mellékletében meghatározott közös állat-egészségügyi beléptetési okmányt (KÁBO-t).
                        
                     A megfelelő dokumentumot legalább két munkanappal a szállítmány tényleges megérkezése előtt eljuttatják a kijelölt beléptetési hely vagy állat-egészségügyi határállomás illetékes hatóságához.
               
                  (6)  A Bizottság 2004. január 22-i 136/2004/EK rendelete a harmadik országokból behozott termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról (HL L 21., 2004.1.28., 11. o.).”"
						
            
         
               2.
            
            
               A 12. cikk helyébe a következő szöveg lép:
               „12. cikk
               Szabad forgalomba bocsátás
               A termékszállítmányok – kivéve a 97/78/EK irányelv hatálya alá tartozó termékeket, amelyekre a 136/2004/EK rendelet vonatkozik – csak akkor bocsáthatók szabad forgalomba, ha a takarmány- vagy élelmiszer-ipari vállalatok vagy azok képviselői a vámhatóságoknak bemutatják (papíron vagy elektronikus formában) a közös beléptetési okmányt, amelyet az illetékes hatóság a hatósági ellenőrzések mindegyikének megtörténte után megfelelően kitöltött. A vámhatóságok csak akkor engedélyezik a szállítmány szabad forgalomba bocsátását, ha a közös beléptetési okmány II.14. rovatában az áll, hogy az illetékes hatóság kedvező döntést hozott, és ezt aláírás tanúsítja a II.21. rovatban.”
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. március 2-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 31., 2002.2.1., 1. o.
   
   
      (2)  A Bizottság 2014. március 28-i 322/2014/EU végrehajtási rendelete a Japánból származó vagy onnan szállított takarmánynak és élelmiszernek a fukusimai atomerőműben bekövetkezett balesetet követő behozatalára vonatkozó különleges feltételek megállapításáról (HL L 95., 2014.3.29., 1. o.).
   
      (3)  A Bizottság 2009. július 24-i 669/2009/EK rendelete a 882/2004/EK európai parlamenti és tanácsi rendeletnek bizonyos nem állati eredetű takarmányok és élelmiszerek behozatalára vonatkozó fokozott hatósági ellenőrzések tekintetében történő végrehajtásáról, valamint a 2006/504/EK határozat módosításáról (HL L 194., 2009.7.25., 11. o.).
   
      (4)  A Tanács 1997. december 18-i 97/78/EK irányelve a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról (HL L 24., 1998.1.30., 9. o.).
   
      (5)  A Bizottság 2004. január 22-i 136/2004/EK rendelete a harmadik országokból behozott termékeknek a közösségi állat-egészségügyi határállomásokon való állat-egészségügyi ellenőrzésére vonatkozó eljárások megállapításáról (HL L 21., 2004.1.28., 11. o.).